Áður en þær kvöddust eftir langt spjall ákváðu þær að fara saman í Erasmussem er samevrópskt verkefni á vegum ESB . Þær sóttu um styrk á vegum verkefnisins og fengu . Í framhaldinu settu þrír skólar sig í samband og núna 19. - 25 september er hér staddur nemendahópur frá framhaldsskólum á Ítalíu og Spáni sem taka þátt í samstarfsverkefni í MTR . Erasmus K2 verkefnið er kallað “ Towards empowerment and sustainability of young people ” og fjallar um hvernig er hægt að stuðla að aukinni valdeflingu ungs fólks til eigin atvinnusköpunar . Mikilvægur partur af verkefninu eru nemenda skipti og fór hópur nemenda og kennara frá MTR í mjög vel heppnaða ferð til Lanzarote í febrúar . Hluti af íslenska hópnum á Lanzarote Núna koma 12 nemendur frá Ítalíu og 13 nemendur frá Lanzarote auk kennara og munu nemendur gista í heimahúsum á Siglufirði , Ólafsfirði og Dalvík . Nemendur kynna sér hvernig ferðamálum og málum tengd þeim er háttað í hverju landi fyrir sig og eiga að koma með viðskiptahugmyndir um hvað væri hægt að gera í framhaldi af því sem þau sáu og upplifðu , hvort sem það er hér eða í eigin heimalandi . Meðan á dvölinni stendur eiga nemendur að vinna að kynningum í formi videó sem er tekið upp hér á svæðinu og verða einskonar blanda af “ glöggt er gests augað ” . Linda Lea Bogadóttir Markaðs - og menningarfulltrúi að fræða ungmennin um Fjallabyggð Við höfum búið til dagskrá þar sem nemendur fara um Tröllaskaga , safna efni og upplifa hvað er í boði . Einnig verður farið í hvalaskoðun , smakkað á hákarli og til stendur að heimsækja hestabúgarð . Ferðinni lýkur með heimsókn til Forseta Íslands á Bessastöðum 24. september . Farið var í myndarallý um Ólafsfjörð . Gerð eru tveggja til þriggja mínútna löng vídeómyndbönd . Hér má sjá fyrsta myndbandið .